laion/Wikipedia-Exotic huggingface dataset:
মুস্তাফিজুর রহমান (দ্ব্যর্থতা নিরসন)

মুস্তাফিজুর রহমানবলতে যাদেরকে বোঝানো হতে পারে - মুস্তাফিজুর রহমান – একজন বাংলাদেশী ক্রিকেটার। মুস্তাফিজুর রহমান (গীতিকার) – ছিলেন একজন বাংলাদেশী গীতিকার এবং অনুবাদক। মুস্তাফিজুর রহমান (রাজনীতিবিদ) – বাংলাদেশের চট্টগ্রাম জেলার সন্দ্বীপের একজন রাজনীতিবিদ। মুস্তাফিজুর রহমান (পটুয়াখালীর রাজনীতিবিদ) –বাংলাদেশী রাজনীতিবিদ ও পটুয়াখালী-৪ আসনের সাবেক সংসদ সদস্য। মুহাম্মাদ মুস্তাফিজুর রহমান - ইসলামি শিক্ষাবিদ এবং কুরআন অনুবাদক, ইসলামী বিশ্ববিদ্যালয়, বাংলাদেশের ৭ম উপাচার্য। মুহাম্মদ মুস্তাফিজুর রহমান – বাংলাদেশ সেনাবাহিনীর সাবেক সেনাপ্রধান। বাংলাদেশের স্বাধীনতা যুদ্ধের মুক্তিযোদ্ধা ও বীর বিক্রম। মোস্তাফিজুর রহমান মানিক –একজন বাংলাদেশী পরিচালক। মোস্তাফিজুর রহমান সিদ্দিকী –পূর্ব পাকিস্তান ও বাংলাদেশের উদ্যোক্তা, রাজনীতিবিদ, মন্ত্রী ও কূটনীতিক ছিলেন। মোস্তাফিজুর রহমান চৌধুরী –একজন বাংলাদেশী রাজনীতিবিদ ও চট্টগ্রাম-১৬ আসনের সংসদ সদস্য। মোঃ মুস্তাফিজুর রহমান - চিকিৎসাবিদ্যায় স্বাধীনতা পুরস্কার প্রাপ্ত বাংলাদেশের একজন চিকিৎসক। * মোস্তাফিজুর রহমান – দ্ব্যর্থতা নিরসন পাতা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ল্য গ্রো-দ্যু-রোয়া

ল্য গ্রো-দ্যু-রোয়া হল দক্ষিণ ফ্রান্সের গার বিভাগে একটি কমিউন। গারের এই কমিউনটিই কেবল ভূমধ্যসাগরের দিকে অবস্থিত। এর পশ্চিমে হেরোল বিভাগ ও লা গ্রঁ-মত গ্রাম এবং পূর্বে বুশ-দ্যু-রোন বিভাগ। সাগরকে সুবিধাজনক অবস্থান হিসেবে ব্যবহার করে এই কমিউনের চারটি ভিন্ন অংশ রয়েছে, সেগুলো হল ডান সমুদ্রসৈকত (প্লাগ দ্য রিভ দ্রোয়াত), গ্রাম, বাম সমুদ্রসৈকত (প্লাগ দ্য রিভ গোচ, ও কামারগে ও লেস্পিগেত বন্দর। অ্যগেস-মর্ত শহর ক্রুসেডের সময় যখন রাজকীয় বন্দর হিসেবে ব্যবহৃত হত তখন থেকে গুরুত্বপূর্ণ হয়ে ওঠে। রাজা নবম লুইয়ের জন্য ভূমধ্যসাগরে অন্য কোন বন্দরের ব্যবস্থা ছিল না। শহরের কেল্লার পাশে জাহাজ থাকত এবং গ্রো লুইয়ে (লা গ্রঁ মত) এতাং দ্য র‍্যপোসে থেকে সাগরে চলাচল করত। ১৫৭০ সালে রোন থেকে উৎপন্ন একটি ঝড় এতাঙে প্রবেশ করে এবং উপকূলীয় স্ট্রিপ ভেঙ্গে নতুন গ্রো গঠন করে। শহর থেকে সাগর পর্যন্ত ছয় কিলোমিটার দীর্ঘ একটি চ্যানেল স্থাপিত হয়। ১৬৪০ সালে এর নামকরণ করা হয় গ্রো দ্যু রোয়া, পরবর্তী কালের আরও কয়েকবার নাম পরিবর্তিত হয়ে বর্তমান নাম ধারণ করে। ১৭৭২ সালে পাথর দিয়ে দুটি বাঁধ নির্মাণ করা হয়। আরও অনেক কাজের পর এটি ১৮৪৫ সালে খালের রূপ ধারণ করে। ল্য গ্রো-দ্যু-রোয়া'র সাথে জার্মানির ডসেনহাইম শহরের সাদৃশ্য রয়েছে। আর্নেস্ট হেমিংওয়ের দ্য গার্ডেন অব ইডেন একটি অংশ ল্য গ্রো-দ্যু-রোয়ার পটভূমিতে রচিত। তিনি ল্য গ্রো-দ্যু-রোয়া সম্পর্কে লিখেন: "কামারগের অ্যগেস-মর্তে ও ভূমধ্যসাগরের নিকটে দীর্ঘ সমুদ্রসৈকত ও সুন্দর মাছধরার বন্দর সমৃদ্ধ চমৎকার জায়গা।" আর্নেস্ট হেমিংওয়ে, ২৭ মে ১৯২৭ (ম্যাক্সওয়েল পারকিন্স) ওতেল দ্য ভিল লা ম্যসোঁ দোফাঁ "Website History of Port Camargue"। ২০১২-০৪-২৫ তারিখে মূল থেকে আর্কাইভ করা। সংগ্রহের তারিখ ২০১৯-১০-২৩।  Russell 1942 "Canal de Roubines"। ১৪ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৯।  উইকিমিডিয়া কমন্সে ল্য গ্রো-দ্যু-রোয়া সংক্রান্ত মিডিয়া রয়েছে।
শশীদল ইউনিয়ন উচ্চ বিদ্যালয়

শশীদল ইউনিয়ন উচ্চ বিদ্যালয়, বাংলাদেশের কুমিল্লা জেলার ব্রাহ্মণপাড়া উপজেলার ঐতিহ্যবাহী স্বনামধন্য একটি বিদ্যাপীঠ। এটি বাংলাদেশের অন্যতম একটি সুপ্রাচীন শিক্ষাপ্রতিষ্ঠান। এটি কুমিল্লা জেলার ২০ কি.মি. উত্তরে শশীদল সেনের বাজারের সন্নিকটে অবস্থিত। বিদ্যালয়টিতে ৬ষ্ঠ থেকে ১০ম শ্রেণী পর্যন্ত শিক্ষা দেয়া হয়। বিদ্যালয়টি দিবা শিফটে পরচালিত। গড় পরীক্ষার পাশের হার এসএসসি/সমমান: ৯৫.৪৩%, জেএসসি/সমমান: ৯২.৭৫%,। স্কুলটিতে প্রায় ২৫০০ শিক্ষার্থী অধ্যয়ন করে। বর্তমানে বিদ্যালয়টির প্রধান শিক্ষিক পদে অধিষ্ঠিত আছেন জনাব মোঃ রফিকুল ইসলাম , যিনি ২০১৫ সাল থেকে একনাগাড়ে বিদ্যালয় পরিচালনায় যথেষ্ট যোগ্যতার পরিচয় দিয়ে চলেছেন এবং ভবিষ্যতেও তার এই যোগ্যতার পরিচয় দেওয়া অব্যহত থাকবে বলে বিদ্যালয়ের শিক্ষার্থীদের ধারণা। (যদিও তা প্রাক্তন শিক্ষার্থীদের ধারণার সম্পূর্ণ বিপরীত এবং পরিপূর্ণরূপে অযৌক্তিক)। শশীদল ইউনিয়ন উচ্চ বিদ্যালয়ের একটি গৌরবময় ইতিহাস রয়েছে। ১৮৯০ সালে বাবু তারক চন্দ্র চৌধুরী বিদ্যালয়টি পরতিষ্ঠা করেন। বাবু তারক চন্দ্র  চৌধুরী ছিলেন একজন হিন্দু জমিদার। সেকালে নিম্নবর্ণের হিন্দু সম্প্রদায় এবং মুসলমানরা শিক্ষার আলো থেকে বঞ্চিত ছিল। বাবু অন্য হিন্দু ধর্মালম্বীদের থেকে ব্যতিক্রমী ছিলেন। তিনি নিম্নবর্ণের হিন্দু সম্প্রদায় ও মুসলমানদেরকে বেশী পছন্দ করতেন। তাই তিনি অত্র গ্রামে একটি বিদ্যালয় প্রতিষ্ঠা করার সিদ্ধান্ত নেন। প্রজাগণ তাকে বিদ্যালয়টি তার নামে করার জন্য অনুরোধ করেন। কিন্তু তিনি ছিলেন একজন বড় মনের মানুষ। তাই তিনি নিজের নামে  না করে শশীদল ইউনিয়নের নামে বিদ্যালয়টি প্রতিষ্ঠা করেন। ১৯৩৩ সালের পরবর্তী সময়ে, বিদ্যালয় ভবন ও অবকাঠামোগত উন্নয়ন শুরু হয় এবং শিক্ষা প্রদান পদ্ধতির উন্নয়ন ঘটানো হয়। ভারত বিভাগের পর স্কুলটির শিক্ষাপদ্ধতির কিছুটা পরিবর্তন ঘটে। ১৯৭১ সালে দেশ স্বাধীন হওয়ার পর থেকে, স্কুলটি শিক্ষা ও অন্যান্য দিক দিয়ে উন্নয়ন লাভ করতে থাকে। এটি একটি মাধ্যমিক উচ্চ বিদ্যালয়। প্রাথমিকভাবে স্কুলটিতে একটি শিফট চালু আছে। বর্তমানে স্কুলটিতে ৬ষ্ঠ থেকে দশম শ্রেণী পর্যন্ত পড়ানো হয়। ষষ্ঠ থেকে দশম শ্রেণী পর্যন্ত প্রত্যেক শ্রেণীতে চারটি শাখা বিদ্যমান। এগুলো হল: ক, খ, গ ও ঘ। বর্তমানে স্কুলটিতে প্রায় ২৫০০ শিক্ষার্থী এবং ২৫ জন শিক্ষক-শিক্ষিকা রয়েছেন। বিদ্যালয়ের নির্দিষ্ট পোশাক হল ছেলেদের সাদা শার্ট, সাদা প্যান্ট ও সাদা জুতো এবং কালো বেল্ট । শার্ট ফুল হাতা বা হাফ হাতা দুটোই গ্রহণযোগ্য। মেয়েদের গোলাপী জামা, সাদা সালোয়ার ও সাদা স্কার্ফ এবং সাদা জুতো। এছাড়াও শীতকালে নীল রঙের সোয়েটারও ইউনিফরমের অন্তর্ভুক্ত। ছেলেদের শার্টে এবং মেয়েদের জামায় স্কুলের মনোগ্রামযুক্ত ব্যাজ থাকা আবশ্যক। শিক্ষার্থীরা  ষষ্ঠ থেকে দশম শেণীতে ভর্তি হয়। এজন্য শিক্ষার্থীদের তুমুল প্রতিদ্বন্দ্বীতামূলক ভর্তি পরীক্ষায় অবতীর্ণ হতে হয়। ভর্তি পরীক্ষা ডিসেম্বর মাসের শেষে অনুষ্ঠিত হয়। সাংস্কৃতিক অনুষ্ঠান শিক্ষা সফর খেলাধুলা (অ্যাথলেটিক্স, ক্রিকেট ও ফুটবল) বিতর্ক বার্ষিক সময়িকী ইত্যাদি বাংলাদেশের বিদ্যালয়ের তালিক channel24news (২০১৭-০৫-১০)। "A+ না থাকায় শশিদল ইউনিয়ন উচ্চ বিদ্যালয় কে সরকারি করার ঘোষণা"। Channel 24 News (ইংরেজি ভাষায়)। সংগ্রহের তারিখ ২০১৯-১০-২৩।  বাংলাপিডিয়া। পৃষ্ঠা ২য় খন্ড পৃষ্টা–৩৪৯।  Authors list-এ |প্রথমাংশ1= এর |শেষাংশ1= নেই (সাহায্য) শশীদল ইউনিয়ন উচ্চ বিদ্যালয়। "প্রতিষ্ঠার ইতিহাস"। worldgreynews। ৯ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২১।
ত্রিপদী (দ্ব্যর্থতা নিরসন)

ত্রিপদী (গণিত) ভাষাবিজ্ঞানের পরিভাষায় ত্রিপদী বলতে একটি স্থায়ী এক্সপ্রেশনকে বোঝায় যা তিনটি পদ নিয়ে গঠিত। যেমন ইংরেজি ভাষাতে "lights, camera, action" এবং "signed, sealed, delivered" পদগুচ্ছগুলি ত্রিপদীর উদাহরণ। এগুলিতে তিনটি পদ মিলে একটি নির্দিষ্ট অর্থবিশিষ্ট ভাষিক একক গঠন করেছে। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ভাসানচর থানা

ভাসানচর থানা বাংলাদেশের নোয়াখালী জেলার অন্তর্গত হাতিয়া উপজেলার একটি থানা। মায়ানমারের রাখাইন থেকে নির্যাতনের মুখে বাংলাদেশে পালিয়ে আসা রোহিঙ্গাদের নোয়াখালীর দ্বীপ উপজেলা হাতিয়ার বিচ্ছিন্ন ভাসানচরে অস্থায়ীভাবে পুনর্বাসনের সিদ্ধান্ত নিয়েছে সরকার। এ ঘোষণার পর এ চরকে মানুষের বসবাসের উপযোগী করার নানামুখী উদ্যোগ নেওয়া হয়েছে। এর অংশ হিসেবে এখানকার নিরাপত্তার বিষয়টি বিবেচনায় নিয়ে সরকার অবশেষে ভাসানচরে একটি পুলিশি থানা গঠনের সিদ্ধান্ত নিয়েছে। ২০১৯ সালের ২১ অক্টোবর সরকারের প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) সভায় ভাসানচর থানা প্রতিষ্ঠার একটি প্রস্তাবে অনুমোদন দেওয়া হয়েছে। হাতিয়া উপজেলার চর ঈশ্বর ইউনিয়ন এর অন্তর্গত ভাসানচরের প্রশাসনিক কার্যক্রম ভাসানচর থানার অধীন। হাতিয়া উপজেলা নোয়াখালী জেলা "দেশের নবম বিভাগ পদ্মা"। একুশে টিভি। সংগ্রহের তারিখ ২৩ অক্টোবর ২০১৯।  "থানা হচ্ছে ভাসানচরে"। banglatribune.com। বাংলা ট্রিবিউন। ২১ অক্টোবর ২০১৯। ২৩ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৯।
সেলিনা ইসলাম

সেলিনা ইসলাম বাংলাদেশ আওয়ামী লীগের একজন রাজনীতিবিদ ও শিল্পপতি। যিনি একাদশ জাতীয় সংসদের সংরক্ষিত নারী আসন-৪৯ থেকে স্বতন্ত্র প্রার্থী হিসেবে নির্বাচিত জাতীয় সংসদ সদস্য। সেলিনা ইসলাম কুমিল্লা জেলার মেঘনা উপজেলার সোনাকান্দা গ্রামের প্রধান বাড়িতে জন্মগ্রহণ করেন। তার পিতা মরহুম মজিবুর রহমান ও মাতা মরহুমা আমিনা বেগম। তিনি লক্ষ্মীপুর-২ আসনের সাবেক সাংসদ কাজী মোহাম্মদ শহিদ ইসলাম পাপুলের সহধর্মীনি। সেলিনা কুয়েত প্রবাসী শিল্পপতি। তিনি বাংলাদেশ আওয়ামী লীগের কুমিল্লা উত্তর জেলার সহ-সভাপতি। তিনি একাদশ জাতীয় সংসদের সংরক্ষিত মহিলা আসন-৪৯ থেকে স্বতন্ত্র প্রার্থী হিসেবে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান। একাদশ জাতীয় সংসদ সদস্যদের তালিকা "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "সংরক্ষিত নারী আসনে ৪৯ জন বিনা প্রতিদ্বন্দ্বিতায় নির্বাচিত"। সমকাল। ১৬ ফেব্রুয়ারি ২০১৯। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৯।  "সংরক্ষিত নারী আসনে বিনা প্রতিদ্বন্দ্বিতায় এমপি ৪৯ জন"। কালের কণ্ঠ। ১৭ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "শপথ নিলেন সংরক্ষিত নারী এমপিরা"। একুশে টেলিভিশন। ২০ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "বিনা প্রতিদ্বন্দ্বিতায় ৪৯ নারী এমপি নির্বাচিত"। দৈনিক যুগান্তর। ১৬ ফেব্রুয়ারি ২০১৯। সংগ্রহের তারিখ ১১ নভেম্বর ২০২৩।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "সংরক্ষিত নারী আসনে এমপি হলেন যারা"। Jugantor। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "শপথ নিলেন সংরক্ষিত নারী আসনের ৪৯ এমপি"। Dhaka Tribune Bangla। ২০১৯-০২-২০। ২০২০-০৬-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "সংরক্ষিত আসন থেকে যারা এমপি হলেন"। Daily Nayadiganta। সংগ্রহের তারিখ ২০১৯-১০-১৪।  একাদশ জাতীয় সংসদ সদস্যদের তালিকা –জাতীয় সংসদ একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা[স্থায়ীভাবে অকার্যকর সংযোগ] –বাংলাদেশ নির্বাচন কমিশন
নতুন বছর

নববর্ষ বা নতুন বছর হল সেই সময় বা দিন যখন থেকে একটি নতুন পঞ্জিকার বছর শুরু হয় এবং পঞ্জিকার বছরের গণনা এক এক করে বৃদ্ধি হয়। অনেক জাতিই বেশকিছু সাংস্কৃতিক আচার-অনুষ্ঠানের মাধ্যমে দিনটি উদ্‌যাপন করে এবং জানুয়ারীর প্রথম দিনটি প্রায়শই জাতীয় ছুটির দিন হিসাবে ঘোষণা করা হয়েছে। বিশ্বের সবচেয়ে ব্যাপকভাবে প্রচলিত বর্ষপঞ্জি হল গ্রেগরীয় বর্ষপঞ্জি, আর তাতে নতুন বছর শুরু হয় জানুয়ারির ১ তারিখে (নতুন বছরের দিন)। রোমান বর্ষপঞ্জি (কমপক্ষে ৭১৩ খ্রিস্টপূর্বাব্দে) এবং জুলীয় বর্ষপঞ্জি উভয় ক্ষেত্রে এটি একই ছিল। বিশ্বের বিভিন্ন অংশে ঐতিহাসিকভাবে অন্যান্য ভিন্ন বর্ষপঞ্জি ব্যবহৃত হয়েছে; কিছু বর্ষপঞ্জির সংখ্যা গণনা করা হয়, আবার কিছুর গণনা করা হয় না। মধ্যযুগে পশ্চিম ইউরোপের দেশ গুলিতে যখন জুলীয় বর্ষপঞ্জি ব্যবহার করা হত, বিভিন্ন অঞ্চলে স্থানীয়র উপর নির্ভর করে বিভিন্ন সময়ে নববর্ষ গণনা করা হত; যেমন ১ মার্চ, ২৫ মার্চ, ১ সেপ্টেম্বর, ২৫ ডিসেম্বর। ১৫৮২ সালে গ্রেগরীয় বর্ষপঞ্জী চালু করা হয় এবং পুরাতন পদ্ধিতি ও নতুন পদ্ধতির তারিখগুলোতে যথেষ্ট পরিবর্তন সাধিত হয় যার ফলে নতুন বছরের জন্য বিভিন্ন স্থানীয় তারিখের বদলে একটি নির্দিষ্ট তারিখ (১ জানুয়ারি) প্রবর্তিত হয়। ১ জানুয়ারী: বিশ্বের বেশিরভাগ দেশে ব্যবহৃত গ্রেগরীয় বর্ষপঞ্জি অনুযায়ী নাগরিক বছরের প্রথম দিন। রোমান প্রজাতন্ত্র এবং রোমান সাম্রাজ্যের সময় প্রত্যেক কনসাল বা শাসক প্রথম দপ্তরে বসার দিন থেকে বছরের দিন গণনা শুরু হয়েছিল। এটি সম্ভবত খ্রিস্টপূর্ব ২২২ সালের আগে ১ মে, খ্রিস্টপূর্ব ২২২ থেকে ১৫৪ খ্রিস্টপূর্ব ১৫ মার্চ, এবং খ্রিস্টপূর্ব ১৫৩ থেকে ১ জানুয়ারি হয়। খ্রিস্টপূর্ব ৪৫ সালে যখন জুলিয়াস সিজার নতুন জুলীয় বর্ষপঞ্জি কার্যকর করেছিল, তখন সিনেট বছরের প্রথম দিন হিসাবে ১ জানুয়ারিকে স্থির করে। সেই সময় এই তারিখটি ছিল যাঁরা নাগরিক পদে অধিষ্ঠিত হবেন, তাদের অফিসিয়াল পদ গ্রহণের দিন, এবং এটি রোমান সেনেট আহ্বানের জন্য ঐতিহ্যবাহী বাৎসরিক দিবস ছিল। এই নাগরিক নববর্ষটি জুলিয়াস সিজারের পুরো জীবদ্দশায় এবং পূর্বের পশ্চিমে রোমান সাম্রাজ্য জুড়ে কার্যকর ছিল এবং যেখানে জুলীয় বর্ষপঞ্জি ব্যবহার অব্যাহত ছিল। পঞ্চম থেকে দশম শতকের মধ্যে ইংল্যান্ডে অ্যাঙ্গেল, স্যাকসন এবং ভাইকিং আক্রমনের ফলে এই অঞ্চলটিকে কিছু সময়ের জন্য পূর্ব-ইতিহাসে নিমজ্জিত হয়ে পড়িছিল। খ্রিস্টধর্মের পুনঃপ্রবর্তনটি জুলীয় বর্ষপঞ্জিকে জীবিত করে, তবে এর ব্যবহারটি প্রাথমিকভাবে গির্জার পরিষেবাতে শুরু হয়েছিল। ১০৬৬ সালে দিগ্ববিজয়ী উইলিয়াম রাজা হওয়ার পর, তিনি ১ জানুয়ারিকে নাগরিক নববর্ষ হিসাবে পুনরায় প্রতিষ্ঠিত করার আদেশ দিয়েছিলেন। যাইহোক, পরবর্তীকালে ইংল্যান্ড এবং স্কটল্যান্ড ২৫ মার্চ নববর্ষ উদ্‌যাপন করতে ইউরোপের বেশিরভাগ অংশের সাথে যোগ দিয়েছিল। নতুন বছরের দিন পহেলা বৈশাখ এস এম এইচ মুন্না Arthur M. Eckstein (১৯৮৭)। Senate and General: Individual Decision-making and Roman Foreign Relations, 264-194 B.C.। University of California Press। পৃষ্ঠা 16।  "Roman Dates: Eponymonous Years"। এপ্রিল ৫, ২০০৫ তারিখে মূল থেকে আর্কাইভ করা। সংগ্রহের তারিখ অক্টোবর ২৪, ২০১৯।  Ritter, R. M. (২০০৫), New Hart's Rules:The Handbook of Style for Writers and Editors: The Handbook of Style for Writers and Editors, Oxford University Press, পৃষ্ঠা 194, আইএসবিএন 978-0-19-165049-9 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে নতুন বছর সম্পর্কিত মিডিয়া দেখুন। উইকিউক্তিতে নতুন বছর সম্পর্কিত উক্তি পড়ুন।
বাজলো তোমার আলোর বেণু

বাজলো তোমার অলোর বেণু একটি বাংলা টেলিভিশন সোপ অপেরা যা ২০ আগস্ট ২০১৮তে প্রিমিয়ার করেছে এবং স্টার জলশায় প্রচারিত হয়েছে। এটি প্রযোজনা করেছেন অগ্নিদেব চ্যাটার্জি প্রোডাকশনস, শোতে অভিনয় করেছেন শ্যামুপত্তি মুডলি এবং রাহুল দেব বোস প্রধান চরিত্রে। গঙ্গার ঘাটে বিখ্যাত ভাস্কর কালীকৃষ্ণ হঠাৎ করে একটি ছোট্ট মেয়েকে আবিষ্কার করেন। মেয়েটি নদীর তীর থেকে কাদামাটি জোগাড় করে তা থেকে শিবের প্রতিমা তৈরির চেষ্টা করছিল । ভাস্কর্য নির্মাণে মিনুর প্রতিভার স্বীকৃতি পেয়ে কালীকৃষ্ণ তাকে আশ্রয় দেন ৷ কালীকৃষ্ণ মিনুকে এই কথা বলে সান্ত্বনা দেন যে, মায়ের অনুপস্থিতিতে মা দুর্গা তার দেখাশোনা করছেন। শ্যামৃপ্তি মুডলি মৃন্ময়ী / প্রার্থনা / পূজা পাল ওরফে মিনু চরিত্রে সোমনাথ পাল ওরফে সোম চরিত্রে রাহুল দেব বোস জাহ্নবী ওরফে জানু চরিত্রে শ্রীজানি মিত্র (প্রতিপক্ষ) রুদ্রদেব পাল ওরফে রুদ্র চরিত্রে ইন্দ্রশিশ রায় জয়রাজ মিত্র চরিত্রে দেবোত্তম মজুমদার দুর্গাচরণ পাল চরিত্রে অর্জুন চক্রবর্তী চুমকি চৌধুরীকে করুণা পাল হিসাবে - দুর্গাচরণের স্ত্রী, ইন্দ্রের মা৷ কালিকৃষ্ণ পাল চরিত্রে সঞ্জীব দাশগুপ্ত - একজন প্রশংসিত প্রতিমা নির্মাতা এবং ভাস্কর, মিনুর পরামর্শদাতা, সোম এর বাবা (মৃত)। আনুশ্রী দাস / বিদীপ্তা চক্রবর্তী - কালীকৃষ্ণের স্ত্রী, সোমের মা, মিনুর শাশুড়ি। দিয়া পাল চরিত্রে দেবরতি পাল নিশিকান্ত পাল চরিত্রে কুশল চক্রবর্তী - দুর্গাচরণ এবং কালীকৃষ্ণের ছোট ভাই। ইন্দ্রনাথ পাল ওরফে ইন্দ্র হিসাবে ভাস্বর চ্যাটার্জী - সোমের বড় কাজিন ভাই৷ তিথি পাল ইন্দ্রের স্ত্রীর ভূমিকায় দেবলীনা দত্ত । নবমিতা চ্যাটার্জী বরশা, দুর্গাচরণ- করুণার কন্যা, ইন্দ্রের ছোট বোন, সোমের বড় মামাতো বোন৷ "Bajlo Tomar Alor Benu will be streaming soon"। EENADUIINDIA.COM। ১৫ আগস্ট ২০১৮। ২১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৯।  "How Actor Rahul Dev Bose made his way to television"। EBELA.IN। ১১ আগস্ট ২০১৮।
ব্রাহুই ভাষা

ব্রাহুই ভাষা (উর্দু: براہوئی‎‎) উত্তর ভারতের একমাত্র দ্রাবিড় ভাষা। ব্রাহুইভাষী লোকেরা মূলত পাকিস্তানের বেলুচিস্তান প্রদেশের কালাত এলাকায় থাকেন। এছাড়া আফগানিস্তান ও ইরানেও এটি প্রচলিত। কোনো কোনো পণ্ডিতের মতে এই ভাষাটি সরাসরি সিন্ধু নদের হরপ্পা সভ্যতার ভাষার রূপান্তরের ফলে সৃষ্ট হয়েছে। তবে মধ্যযুগে ব্রাহুইরা হিন্দু ধর্ম ত্যাগ করে ইসলাম গ্রহণ করার পর তাদের ভাষার আমূল পরিবর্তন হয়েছে। বর্তমানে এই ভাষার ওপর জাত ভাষা তামিল, তেলুগু ইত্যাদি দ্রাবিড় ভাষার চেয়ে ব্রাহুইদের পার্শ্ববর্তী অঞ্চলের ভাষা বেলুচি ও উর্দুর প্রভাব বেশি ৷ বর্তমানে দেবনাগরী লিপির পরিবর্তে ব্রাহুই ভাষা আরবি-ফার্সি নাস্তালিক লিপিতে লেখা হয় ৷
ঋত্বিক সান্যাল

পণ্ডিত ঋত্বিক সান্যাল (জন্ম ১৯শে এপ্রিল ১৯৩৩) হলেন বারাণসীর ভারতীয় হিন্দুস্তানি শাস্ত্রীয় সংগীতশিল্পী এবং ধ্রুপদ সঙ্গীত পণ্ডিত। তিনি কাশী হিন্দু বিশ্ববিদ্যালয়ের পরিবেশন শিল্পকলা অনুষদে শাস্ত্রীয় সংগীতের অধ্যাপক এবং প্রাক্তন ডিন। পণ্ডিত ঋত্বিক সান্যাল ২০১৩ সালে ভারতের তৎকালীন রাষ্ট্রপতি মাননীয় শ্রী প্রণব মুখার্জির কাছ থেকে ভারতে সংগীতের জন্য সর্বোচ্চ সম্মাননা সংগীত নাটক একাডেমী পুরস্কার পেয়েছিলেন। পণ্ডিত ঋত্বিক সান্যাল কাটিহারে জন্মগ্রহণ করেছিলেন। তিনি ডাগর ঐতিহ্যের কন্ঠ সংগীতের ধ্রুপদ রীতিতে প্রশিক্ষণ পেয়েছিলেন। মনে করা হয় এটি স্বামী হরিদাস, যিনি পঞ্চদশ শতাব্দীতে বাস করতেন এবং কিংবদন্তি তানসেনকে প্রশিক্ষণ দিয়েছিলেন, এটি তাঁর বংশজ। সান্যাল ধ্রুপদী গানও রচনা করেছেন। ১৯৬৩ থেকে ১৯৭৫-এর মধ্যে তিনি ভারতের মুম্বইয়ে জিয়া মহিউদ্দিন ডাগর এবং জিয়া ফরিদুদ্দিন ডাগরের অধীনে ধ্রুপদী সঙ্গীতে প্রশিক্ষণ গ্রহণ করেছিলেন। তিনি মুম্বই বিশ্ববিদ্যালয় থেকে দর্শনে এম.এ. এবং কাশী হিন্দু বিশ্ববিদ্যালয় থেকে সংগীতে স্নাতকোত্তর করেছেন, স্বর্ণপদক নিয়ে। তিনি ১৯৮০ সালে, একই বিশ্ববিদ্যালয় থেকে প্রেম লতা শর্মার তত্ত্বাবধানে সংগীতশাস্ত্রে পিএইচডি করেন। সান্যাল বর্তমানে কাশী হিন্দু বিশ্ববিদ্যালয়ের পরিবেশন শিল্পকলা অনুষদে শাস্ত্রীয় সংগীতের অধ্যাপক এবং প্রাক্তন প্রধান ও প্রাক্তন ডিন। বিভিন্ন জার্নালে তাঁর প্রায় ৫০টি প্রকাশিত প্রবন্ধ রয়েছে এবং তিনি ধ্রুপদী সঙ্গীতও রচনা করেছেন। তিনি বারাণসীর অল ইন্ডিয়া রেডিও ও দূরদর্শনের "শীর্ষ" শ্রেণীর (ধ্রুপদ) শিল্পী। তিনি ধ্রুপদের ডগরবানী ঐতিহ্যকে একীভূত করেছেন এবং ধ্রুপদ উপস্থাপনে তাঁর নিজস্ব একটি স্বতন্ত্র রীতির বিকাশ করেছেন। তিনি আলাপ - জোড় - ঝালা , লয়কারী তে, ধ্বনি সংস্কৃতি এবং শিক্ষাগত উভয় বিভাগে ঐতিহ্যগত এবং প্রাতিষ্ঠানিকভাবে উন্নত প্রযুক্তির দক্ষতা অর্জন করেছেন। তিনি ভারতে এবং যুক্তরাজ্য, মার্কিন যুক্তরাষ্ট্র, ইতালি, জার্মানি, অস্ট্রিয়া, সুইজারল্যান্ড, সুইডেন, ফ্রান্স, হল্যান্ড, দক্ষিণ কোরিয়া, ইসরায়েল, ক্রোয়েশিয়া, ব্রাজিল, অস্ট্রেলিয়া, মরিশাস ও জাপানসহ বিদেশের নানা অঞ্চলে কন্ঠ সঙ্গীত পরিবেশন করেছেন। ভারতে তাঁর সঙ্গীত পরিবেশনাগুলির মধ্যে আকাশবাণী এবং দূরদর্শনের জাতীয় সঙ্গীতের অনুষ্ঠান, গোয়ালিয়র তানসেন সমারোহ, বারাণসী ধ্রুপদ মেলা, জলন্ধর হরবল্লভ সংগীত সমারোহ, সপ্তক আহমেদাবাদ, দেশের সমস্ত ধ্রুপদ উৎসব এবং ভারতের অনেক মর্যাদাপূর্ণ সঙ্গীতানুষ্ঠান অন্তর্ভুক্ত রয়েছে। ১৪ই ডিসেম্বর ২০১৪ সালে সংগীত মিলন লখনউয়ের তরফ থেকে ভারতীয় শাস্ত্রীয় সংগীতের প্রতি আজীবন উৎসর্গীকৃত থাকা এবং প্রতিশ্রুতির জন্য উত্তর প্রদেশের মাননীয় রাজ্যপাল শ্রী রাম নায়েকের দ্বারা সংবর্ধনা। ২০১৩ সালে সংগীত নাটক একাডেমী পুরস্কার। ২০০৪ সালে সিটি বৈজয়ন্তী সম্মান সিটি মহোৎসব বারাণসী। ২০০২ সালে উত্তর প্রদেশ সংগীত নাটক একাডেমী পুরস্কার ১৯৯৫ সালে, বেনারসের ধ্রুপদ উৎসবে বারাণসীর কাশীরাজ ট্রাস্ট এবং মহারাজা ত্রিবাঙ্কোর স্বাতী দ্বারা তিরুনাল পুরস্কার, ধ্রুপদে অসামান্য অবদানের জন্য। ১৯৯০ সালে ভারতীয় সামাজিক ও সংস্কৃতি প্রেমী সংস্থা (আইএসসিএলও)-বারাণসী/কলকাতা দ্বারা সম্মানিত। Martin, Clayton M.; Clayton, Martin (২০০৮)। Time in Indian Music: Rhythm, Metre, and Form in North Indian Rāg Performance। Oxford University Press। পৃষ্ঠা 97। আইএসবিএন 9780195339680। সংগ্রহের তারিখ ২ অক্টোবর ২০১৪।  Anant Maral Shastri#Saluting the Legends দাপ্তরিক ওয়েবসাইট Pandit Ritwik Sanyal selected for Sangeet Natak Akademi Award 2013
ফিরোজাবাদ জেলা

ফিরোজাবাদ জেলা ভারতের উত্তরপ্রদেশ রাজ্যের অন্যতম পশ্চিমাঞ্চলীয় জেলা। ফিরোজাবাদ শহরটি জেলা সদর হিসাবে কাজ করে। জেলাটি আগ্রা বিভাগের অন্তর্গত। ফিরোজাবাদ জেলা ভারতের অন্যান্য বড় শহরের সাথে রেল ও বাসের মাধ্যমে সংযুক্ত। এ জেলায় কোন বিমানবন্দর নেই। এর নিকটতম বিমানবন্দর আগ্রা বিমানবন্দর। এটি মুঘল সম্রাট আকবরের রাজত্বকালে ১৫৬৬ সালে ফিরোজ শাহ মনসবদার নামে নামকরণ করা হয়েছিল। ঐতিহ্য অনুসারে, রাজা টোডর মল গয়া তীর্থযাত্রায় এই শহরটি দিয়ে যাচ্ছিলেন, যাওয়ার সময় তার সম্পত্তি লুট করার জন্য ডাকাত দল তাদের আক্রমণ করে। তাঁর অনুরোধে আকবর মনসবদার ফিরোজ শাহকে সহায়তার জন্য প্রেরণ করেন এবং তিনি সুখমালপুর উলুর কাছে কোথাও পৌঁছেছিলেন। ফিরোজ শাহের সমাধিসৌধ এবং কাট্রা পাঠাননের বাসভবনের ধ্বংসাবশেষ, যা এখন মোশতাক মঞ্জিল নামে পরিচিত, এই গল্পটির প্রমাণ দেয়। ফিরোজাবাদ জেলা ৩৭ ডিগ্রি উত্তর অক্ষাংশ থেকে ৭৮ ডিগ্রি পূর্ব দ্রাঘিমাংশের মধ্যে অবস্থিত। সমুদ্র স্তর থেকে এর গড় উচ্চতা ১৬৪.৪৬ মিটার (৫৩৯.৫৯ ফুট)। জেলাটির উত্তরে ইটাওয়া জেলা এবং পূর্বে মৈনপুরী এবং ইটওয়ার সাথে সীমানা নির্ধারণ করে যমুনা নদী দক্ষিণ সীমানা বরাবর প্রবাহিত হয়েছে। এ জেলার আয়তন ২৩৬৩ বর্গ কিলোমিটার, যা উত্তর প্রদেশের মোট এলাকার প্রায় ০.৮ শতাংশ এবং এর জনসংখ্যার ১.১ শতাংশ। ফিরোজাবাদ জেলার ৭৩.৬ শতাংশ মানুষ গ্রামাঞ্চলে বসবাস করে। জেলাটির বেশিরভাগ অংশ সমতল হলেও উত্তর-পশ্চিম থেকে দক্ষিণে কিছুটা ঢালু। ২০১১ সালের ভারতীয় জনগণনা অনুসারে ফিরোজাবাদ জেলার জনসংখ্যা ২,৪৯৬৭৬১ জন, যা কুয়েতের মোট জনসংখ্যার সমান বা মার্কিন যুক্তরাষ্ট্রের নেভাদা রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ১৭৩তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ১০৪৪ জন বা প্রতি বর্গ মাইলে ২৭০০ লোক বসবাস করে। ২০০১ থেকে ২০১১-এর সময়কালে জেলার জনসংখ্যা বৃদ্ধির হার ছিল ২১.৬২%। ফিরোজাবাদ জেলার লিঙ্গ অনুপাত প্রতি ১০০০ পুরুষের জন্য ৮৬৭ জন মহিলা রয়েছে এবং শিক্ষার হার ৭৪.৬%। ২০১১ সালে ভারতের জনগণনার সময়ে ফিরোজাবাদ জেলার জনসংখ্যার ৯৭.৩২% হিন্দি এবং ২.৬০% উর্দুকে তাদের প্রথম ভাষা বলে উল্লেখ করেছিল। ফিরোজাবাদ জেলা ভারতের অন্যান্য বড় শহরের সাথে রেল ও বাসের মাধ্যমে সংযুক্ত। দিল্লির সাথে কলকাতা ও যমুনা এক্সপ্রেসওয়ে এ জেলা দিয়ে অতিক্রম করেছে, যা জাতীয় মহাসড়ক ১৯ হিসেবে পরিচিত। এ জেলায় কোন বিমাবন্দর নেই। এর নিকটতম বিমানবন্দর আগ্রা বিমানবন্দর, যা একটি অভ্যন্তরীণ বিমানবন্দর। জেলার বড় রেলওয়ে স্টেশনটি ফিরোজাবাদের কেন্দ্রে এবং টুন্ডলায় একটি জংশন আছে। "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Kuwait 2,595,62  "2010 Resident Population Data"। U. S. Census Bureau। ১৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Nevada 2,700,551  2011 Census of India, Population By Mother Tongue
নাজমা আকতার (দ্ব্যর্থতা নিরসন)

নাজমা আকতারবলতে যাদেরকে বোঝানো হতে পারে - নাজমা আকতার –বাংলাদেশী ট্রেড ইউনিয়নের একজন সদস্য। নাজমা আকতার (রাজনীতিবিদ) –বাংলাদেশের জাতীয় পার্টির রাজনীতিবিদ। নাজমা –একটি আরবি নাম যার অর্থ সফল বা বিজয়ী। নাজমা আখতার – ভারতের নয়াদিল্লিতে অবস্থিত জাতীয় ইসলামি বিশ্ববিদ্যালয়ের উপাচার্য। নাজমা আক্তার –যুব মহিলা লীগের সভাপতি। নবম জাতীয় সংসদের সংরক্ষিত নারী আসন-১৩ এর সংসদ সদস্য। নাজমা চৌধুরী –একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের উইমেন অ্যান্ড জেন্ডার স্টাডিজ বিভাগের প্রতিষ্ঠাতা নাজমা আনোয়ার–একজন বাংলাদেশী চলচ্চিত্র ও টেলিভিশন অভিনেত্রী এবং নাট্য কর্মী। নাজমা (চলচ্চিত্র) –সুভাষ দত্ত পরিচালিত ১৯৮৩ সালের প্রণয়ধর্মী-নাট্য চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নাজমা আকতার (রাজনীতিবিদ)

নাজমা আকতার বাংলাদেশের জাতীয় পার্টির একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৪৬ থেকে নির্বাচিত জাতীয় সংসদ সদস্য। নাজমা আকতার ২ ডিসেম্বর ১৯৬৩ সালে ফেনী জেলার ছাগলনাইয়া উপজেলায় জন্মগ্রহণ করেন। তার পিতা মৃত মোঃ মহিউদ্দিন হোসেন ও মাতা রওশন আরা চৌধুরী। নাজমা আকতার জাতীয় পার্টির প্রেসিডিয়াম সদস্য, জাতীয় মহিলা পার্টির সাধারণ সম্পাদক ও ফেনী জেলা জাতীয় পার্টির সভাপতি। তিনি একাদশ জাতীয় সংসদের সংরক্ষিত নারী আসন-৪৬ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান। একাদশ জাতীয় সংসদ সদস্যদের তালিকা "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "সংরক্ষিত নারী আসনে ৪৯ জন বিনা প্রতিদ্বন্দ্বিতায় নির্বাচিত"। সমকাল। ১৬ ফেব্রুয়ারি ২০১৯। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৯।  "সংরক্ষিত নারী আসনে বিনা প্রতিদ্বন্দ্বিতায় এমপি ৪৯ জন"। কালের কণ্ঠ। ১৭ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "শপথ নিলেন সংরক্ষিত নারী এমপিরা"। একুশে টেলিভিশন। ২০ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "জাতীয় মহিলা পার্টির কেন্দ্রীয় কমিটি অনুমোদন | banglatribune.com"। Bangla Tribune। ২০১৯-১০-২৬ তারিখে মূল থেকে আর্কাইভ করা। সংগ্রহের তারিখ ২০১৯-১০-২৪।  "জাতীয় মহিলা পার্টির সভানেত্রী সালমা ইসলাম, সম্পাদিকা নাজমা আকতার"। Jugantor। সংগ্রহের তারিখ ২০১৯-১০-২৪।  "বিনা প্রতিদ্বন্দ্বিতায় ৪৯ নারী এমপি নির্বাচিত"। দৈনিক যুগান্তর। ১৬ ফেব্রুয়ারি ২০১৯। সংগ্রহের তারিখ ১১ নভেম্বর ২০২৩।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "সংরক্ষিত নারী আসনে এমপি হলেন যারা"। Jugantor। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "শপথ নিলেন সংরক্ষিত নারী আসনের ৪৯ এমপি"। Dhaka Tribune Bangla। ২০১৯-০২-২০। ২০২০-০৬-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "সংরক্ষিত আসন থেকে যারা এমপি হলেন"। Daily Nayadiganta। সংগ্রহের তারিখ ২০১৯-১০-১৪।  একাদশ জাতীয় সংসদ সদস্যদের তালিকা –জাতীয় সংসদ একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা[স্থায়ীভাবে অকার্যকর সংযোগ] –বাংলাদেশ নির্বাচন কমিশন